پرزیدنت رجب طیب اردوغان، سوریه‌نین قوزئیینده آغ دنیزه آچیلا‌جاق بیر ترور دهلیزینه ایجازه وئریلمه‌یه‌جیینی سؤیله‌دی.
بیر گونلوک رسمی سفر اوچون بازار ارته‌سی گونو اردنا گئدن پرزیدنت اردوغان، اوچاقدا ژورنالیست‌لره گوندمی دگرلندیردی.
اردوغان، بؤلوجو ترور هؤرگوتو پ‌کاکانین بؤلگه‌دکی اوزانتیسی پ.ی.دنین کنترلوندا اولان عفرین‌ده تورکیه یانداشی کوردلر ده اولدوغونو قید ائده‌رک، بورادا ترورون باسقین چیخماسینا ایجازه وئریلمه‌یه‌جیینی بیلدیردی.
عراق بؤلگه‌سل کورد رهبرلیگینین 25 سپتامبردا پلانلادیغی مستقیل‌لیک رفراندومونا باغلی بیر سوال اوزرینه ایسه اردوغان؛
"من میلی استخبارات تشکیلاتی (میت) مستشاریمی گؤندردیم. هم بغدادا، هم اربیله گئتدی، دانیشیق‌لاری اولدو. خاریجی ایشلر باخانی مولود چاووش‌اوغلو، چرشنبه (بو گون) گئدیر، بغدادا، سونرا اربیله گئچه‌جک. او جور بیر رفراندومو، بیر چوخ گلیشمیش اؤلکه دوغرو گؤرمور. تورکیه اولا‌راق بیز دوغرو گؤرموروک، ایسلام اؤلکه‌لری دوغرو گؤرکور. بو سبب‌دن او جور بیر آددیم آتیلماسی، یالنیزلیغا آددیم آتماق دئمک‌دیر" دئدی.
